Komission asetus (ETY) N:o 2348/91, annettu 29 päivänä heinäkuuta 1991, viinialan tuotteiden tutkimista deuteriumin ydinmagneettisella resonanssilla koskevia tuloksia sisältävästä tietopankista



Virallinen lehti nro L 214 , 02/08/1991 s. 0039 - 0043

Suomenk. erityispainos Alue 3 Nide 38 s. 0103

Ruotsink. erityispainos Alue 3 Nide 38 s. 0103



KOMISSION ASETUS (ETY) N:o 2348/91, annettu 29 päivänä heinäkuuta 1991, viinialan tuotteiden tutkimista deuteriumin ydinmagneettisella resonanssilla koskevia tuloksia sisältävästä tietopankista EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon 16 päivänä maaliskuuta 1987 annetun asetuksen (ETY) N:o 822/87(1), sellaisena kuin se on viimeksi muutettuna asetuksella (ETY) N:o 1734/91(2), ja erityisesti sen 79 artiklan 3 kohdan, sekä katsoo, että jäsenvaltioiden toimivaltaisten laitosten saama kokemus on osoittanut tarpeen tehostaa viinimarkkinoille tuotavien tuotteiden valmistuksen valvontaa, erityisesti rypälemehun tai viinien potentiaalisten ja todellisten alkoholipitoisuuksien mahdollista korjausta säätelevän yhteisön ja kansallisten lainsäädäntöjen noudattamisen osalta, yleisistä tarkastuksia koskevista säännöistä viinialalla 19 päivänä kesäkuuta 1989 annetun neuvoston asetuksen (ETY) N:o 2048/89(3) 16 artiklan 2 kohdassa säädetään, että kukin jäsenvaltio lähettää yhteiselle tutkimuskeskukselle, jäljempänä "YTK", erikseen määritettäviä näytteitä ja määritysselosteita viinialan tuotteiden tutkimustietoja sisältävän tietopankin perustamiseksi, rypälemehun ja viinien potentiaalisten ja todellisten alkoholipitoisuuksien korjaus sakkaroosia, tiivistettyä rypälemehua tai puhdistettua tiivistettyä rypälemehua lisäämällä on enologinen menetelmä, jota käytetään joskus vilpillisesti ylittäen sallitut rajat tai korjaten sellaisten tuotteiden, joita ei laillisesti saa väkevöidä, alkoholipitoisuutta; viinien tai viinistä saatujen tuotteiden määritys näihin tuotteisiin sisältyvän etyylialkoholin deuteriumin ydinmagneettisella resonanssilla on yhteisön viinianalyysimenetelmistä annetussa komission asetuksessa (ETY) N:o 2676/90(4) tunnustettu määritysmenetelmä; tämän menetelmän käyttö varmistaa paremman viinituotteiden valvonnan; tällä menetelmällä saatujen tulosten tulkinnan helpottamiseksi ja sen uskottavuuden parantamiseksi on annettava mahdollisuus, perustamalla tutkimustietoja sisältävä tietopankki, vertailla tietoja, jotka on saatu aiemmin edellä mainitulla menetelmällä tutkittaessa tuotteita, joiden fysikaalis-kemialliset ominaisuudet ja muut tuotanto-olosuhteet ovat samasta tai läheisestä alkuperästä johtuen samanlaiset, viinien väkevöimisen havaitseminen vaatii erityistä valvontaa, ja olisi siksi säädettävä, että perustettavaan tietopankkiin ainakin ensi vaiheessa otettaisiin vain deuteriumin ydinmagneettisella resonanssilla määritetyistä näytteistä saadut tiedot, viinialan tuotteiden määritys deuteriumin ydinmagneettisella resonanssilla on suhteellisen uusi menetelmä; virallisten laboratorioiden välisen tieteellisen vaihdon ja yhteistyön lisäämiseksi määritystulosten tulkinnassa on säädettävä, että YTK:n tietopankki on virallisten, tätä menetelmää käyttävien laboratorioiden käytettävissä sekä pyynnöstä muiden virallisten laitosten käytettävissä yksityisten tietojen suojelua koskevia periaatteita noudattaen, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Perustetaan viinialan tuotteita koskevia tutkimustietoja sisältävä tietopankki YTK:n yhteyteen asetuksen (ETY) N:o 2048/89 16 artiklan 2 kohdan mukaisesti. Tämä tietopankki rajoitetaan viinituotteita tuotteeseen sisältyvän etyylialkoholin deuteriumin ydinmagneettisella resonanssilla asetuksen (ETY) N:o 2676/90 liitteessä olevassa 8 luvussa tarkoitetulla menetelmällä määritettäessä saatuihin tietoihin. Tietopankin tarkoituksena on mahdollistaa jäsenvaltioiden virallisten laboratorioiden edellä mainittua menetelmää soveltaessaan saamien tulosten tulkinnan yhdenmukaistaminen. 2 artikla 1 Edellä 1 artiklassa tarkoitettuun tutkimustietoja sisältävään tietopankkiin perustamista varten tulevat näytteet tutkittavista tuoreista viinirypäleistä on otettava, käsiteltävä ja jalostettava komission asetuksen (ETY) N:o 2347/91(5) 3 artiklan mukaisesti. Näytteet tuoreista viinirypäleistä otetaan viinitiloilta, jotka sijaitsevat maaperän, sijainnin, sitomismenetelmän, lajikkeen, iän ja käytettyjen viljelytapojen osalta tarkkaan määritellyillä tuotantoalueilla. Näytteet otetaan vuosittain, ensimmäisen kerran vuonna 1991, tutkittaviksi jossakin jäsenvaltioiden virallisista laboratorioista. Viiniä tuottavat jäsenvaltiot, joilla ei ole välineitä analyysin suorittamiseksi ydinmagneettisella resonanssilla, lähettävät viininäytteensä YTK:hon määritettäviksi. Vuosittain YTK:n tietopankkia varten otettavien näytteiden määrä on vähintään: - 400 näytettä Ranskasta, - 400 näytettä Italiasta, - 200 näytettä Saksasta, - 100 näytettä Espanjasta, - 50 näytettä Portugalista, - 50 näytettä Kreikasta, - 2 näytettä Luxemburgista, - 2 näytettä Yhdistyneestä kuningaskunnasta. Otettavien näytteiden jakaumassa on otettava huomioon edellä mainittujen jäsenvaltioiden viinitilojen maantieteellinen sijainti. Jakaumaa voidaan muuttaa 4 artiklassa tarkoitettujen tutkimuksissa saatujen tulosten perusteella. 2 Joka vuonna 25 prosenttia näytteistä on otettava niiltä palstoilta, joilta näytteet on otettu edellisenä vuonna. 3 Edellä 1 kohdassa tarkoitetut näytteet on määritettävä asetuksen (ETY) N:o 2676/90 liitteessä olevassa 8 luvussa kuvattua menetelmää käyttäen YTK:n tai jäsenvaltioiden nimeämissä laboratorioissa. On myös laadittava liitteessä olevan mallin mukainen määritysseloste. Jokaisesta näytteestä on laadittava asetuksen (ETY) N:o 2347/91 liitteen II ohjeiden mukainen tietokortti. 4 Jonkin jäsenvaltion laboratorion tätä asetusta soveltaen suorittamien määritysten tulokset ja tulkinnan sisältävästä määritysselosteesta sekä tietokortista on lähetettävä jäljennös YTK:lle. 5 Jäsenvaltiot ja YTK varmistavat: - tutkimustietoja sisältävässä tietopankissa olevien tietojen säilyttämisen vähintään viiden sitä viinivuotta, johon tiedot liittyvät, seuraavan viinivuoden ajan, - vähintään yhden tarkistusnäytteen säilyttämisen kaikista YTK:lle määritettäviksi lähetetyistä näytteistä vähintään kolmen vuoden ajan näytteenottopäivämäärästä, - että tietopankkia käytetään vain yhteisön ja kansallisten viinialan säännösten noudattamisen valvontaan tai tilastollisiin tai tieteellisiin tarkoituksiin, - tietojen suojelun varmistavien toimenpiteiden toteuttamisen erityisesti varkauksia ja tietojen väärentämistä vastaan, - että asianosaiset voivat välittömästi tai ilman tarpeettomia kustannuksia saada tarkasteltavikseen heitä koskevia asiakirjoja virheellisten tietojen korjaamiseksi tarvittaessa. 3 artikla Jäsenvaltiot, jotka suorittavat itse viinituotteiden määrityksen ydinmagneettisella resonanssilla lähettävät tarkastusmääritystä varten vähintään 10 prosenttia 2 artiklan 1 kohdan neljännessä alakohdassa tarkoitetuista näytteistä YTK:lle tai jollekin muulle YTK:n virallisesti nimeämälle laboratoriolle. YTK valitsee näytteet, jotka se ottaa käyttöönsä. 4 artikla Asetuksen (ETY) N:o 2048/89 17 artiklan 1 kohtaa sovellettaessa komissio toimittaa viinien hallintokomitealle tutkittavaksi seuraavaa: - YTK:n tietopankkiin tallennettavat määritystulokset, - asianmukaiset toimenpiteet, jotka on toteutettava saman tuotteen määritystulosten ja niiden tulkinnan poiketessa toisistaan, - ydinmagneettisen resonanssin mittaustulosten tilastollisten parametrien arviointi, - edellä 2 artiklan 1 kohdassa tarkoitetun tietopankin perustamispöytäkirjaan mahdollisesti tehtävät muutokset, erityisesti viinitilalta otettavien näytteiden määrän osalta, - päivämäärä, josta alkaen YTK:n tietopankkiin tallennetut tiedot katsotaan yhteisön viinitiloja edustaviksi ja tarvittaessa edellytykset määritystulosten tulkitsemiseksi viitaten tähän pankkiin. Tämä päivämäärä ei voi olla myöhäisempi kuin 31 päivä maaliskuuta 1993. 5 artikla 1 YTK:n tietopankkiin tallennetut tiedot ovat jäsenvaltioiden kaikkien niitä 4 artiklan viidennessä luetelmakohdassa tarkoitetun päivämäärän jälkeen pyytävien virallisten laboratorioiden käytettävissä. 2 Asianmukaisesti perustelluissa tapauksissa 1 kohdassa tarkoitettuja tietoja, silloin kun ne ovat edustavia, voidaan antaa muiden, asetuksen (ETY) N:o 2048/89 soveltamisesta vastaavien toimielimien käyttöön ja pyynnöstä muiden virallisten toimielimien käyttöön. 6 artikla Tämän asetuksen tultua voimaan jäsenvaltioiden on valvottava, että niiden omissa tietopankeissa olevat ydinmagneettisen resonanssin mittaustulokset on saatu tutkittaessa yhteisön lainsäädäntöä noudattaen otettuja ja käsiteltyjä näytteitä. Ennen kuin YTK:n tietopankkiin tallennetut tiedot ovat saatavilla, jäsenvaltiot voivat käyttää kansallisissa pankeissa 1 päivänä syyskuuta 1991 olevia muita kuin yhteisön lainsäädännössä säädettyjä menetelmiä käyttäen saatuja tietoja. 7 artikla Poistetaan asetuksen (ETY) N:o 2676/90 liitteessä olevan 8 luvun 2 kohdan toinen ja kolmas alakohta 4 artiklan viidennessä luetelmakohdassa säädetystä päivämäärästä alkaen. 8 artikla Tämä asetus tulee voimaan 1 päivänä syyskuuta 1991. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1991. Komission puolesta Ray MAC SHARRY Komission jäsen (1) EYVL N:o L 84, 27.3.1987, s. 1 (2) EYVL N:o L 163, 26.6.1991, s. 6 (3) EYVL N:o L 202, 14.7.1989, s. 32 (4) EYVL N:o L 272, 3.10.1990, s. 1 (5) EYVL N:o L 214, 2.8.1991, s. 32 LIITE MÄÄRITYSSELOSTE Asetuksen (ETY) N:o 2676/90 liitteessä olevassa 8 kohdassa kuvatun kokeellisen menettelytavan mukaisesti SNIF-NMR:llä määritetyt viini- ja viinituotenäytteet, jotka on tallennettava YTK:n isotooppitietopankkiin(1) >KAAVION ALKU> I YLEISET TIEDOT 1 Maa: 2 Näytteen numero: 3 Vuosikerta: 4 Viiniköynnöslajike: 5 Viinin luokitus: 6 Alue: 7 Tuloksista vastaavan NMR-laboratorion nimi ja osoite: 8 Näyte toista tarkastusmääritystä varten YTK:lle:kyllä/ei II MENETELMÄT JA TULOKSET 1 Viini 1.1 Alkoholipitoisuus tilavuusprosentteina:til-% 1.2 Kuiva-aineen kokonaismäärä:g/l 1.3 Pelkistäviä sokereita:g/l 1.4 Kokonaishappoisuus viinihappona ilmaistuna:g/l 1.5 Rikkidioksidin kokonaismäärä:mg/l 2 Viinin tislaus SNIF-NMR:ää varten 2.1 Tislauslaitteiston kuvaus: 2.2 Tislatun viinin tilavuus / saadun tisleen paino 3 Tisleen määritys 3.1 Vesipitoisuus:% (m/m) Menetelmä: Karl Fischer/tiheysmittaus 3.2 Muiden haihtuvien aineiden kuin etyylialkoholin pitoisuus:% (m/m) Menetelmä: kaasukromatografinen määritys sopivalla kapillaarikolonnilla; paperilla oleva kromatogrammi on liitettävä mukaan 3.3 Etyylialkoholin pitoisuus viinin tisleessä: D t = 1 - vesipitoisuus %/ (m/m);100 M 4 N,N-tetrametyyliurean määritys 4.1 Vesipitoisuus:% (m/m) 4.2 TMU:n puhtaus:% (m/m) Menetelmä: kaasukromatografinen määritys sopivalla kapillaarikolonnilla; paperilla oleva kromatogrammi on liitettävä mukaan 5 Isotooppisuhteet; 5.1 (D/H)I= ppm standardipoikkeama 5.2 (D/H)11= ppm standardipoikkeama 5.3 (D/H)QW= ppm standardipoikkeama 5.4 (D/H)TMU= ppm standardipoikkeama 5.5 "R" =....................... standardipoikkeama 6. NMR-parametrit Havaittu taajuus: Muisti: Pyyhkäisyjen lukumäärä: Kokeiden lukumäärä: Koontiaika: 90o Pulssi: 01: 02: Irtikytkennän teho: Irtikytkentätapa: Lämpötila: Eksponentiaalinen monikerta: Hz Pohjaviivan korjaus:kyllä/ei Zero filling:kyllä/ei 2H-spektri 21 × 29,7 cm kokoisella paperilla asetuksen (ETY) N:o 2676/90 liitteessä olevassa 8 kohdassa kuvatun kokeellisen menettelytavan esitysmuodon mukaisesti.>KAAVION LOOPU> (1) Seloste on lähetettävä YTK: hon näytteenottoon liittyvän kyselylomakkeen kanssa.